ඉංග්‍රීසින් අපේ ඉඩම් රාජසන්තක කළත් පවුල් අනෙක් අයට ජීවත් වෙන්න උඩදුම්බරින් සහ හාලිඇලෙන් වී අමුනු හතර බැගින් දී තිබුණා. දැන් වලව්ව සමග අක්කරයක පමණ ගොඩ ඉඩමක් සහ වී බුසල් 5 ක මඩ ඉඩමක් හිමිව තිබෙනවා. වලව්ව ගොඩනගා තිබෙන්නේ කළු ගල් සහ මැටි භාවිතා කරලා. කපරාදු කරල තිබෙන්නේ මැටි වලින්. ඒ මැදින් තලාදක් ගොස් තිබෙනවා. බිත්ති අඟල් 18 ක ගනකමින් යුක්තයි. බිත්ති උඩ අඩි 10 යි. ප්‍රධාන දොර කෑලි 9 දොර වශයෙන් හඳුන්වනවා. දොරට ඇණ ගසා නැහැ. දිසා හතරට දොරවල් 4 ක් තිබෙනවා. ප්‍රධාන දොරේ උඩ කැටයම් තිබෙනවා. දොර සම්පූර්ණයෙන් ම ගලවනවා නම් පළමුව ඉවත් කළ යුතු වන්නේ වහලයයි. ඊට හේතුව නම් දොර වහලයට සම්බන්ධ කර තිබීමයි. මේ සඳහා භාවිතා කර තිබෙන්නේ වල් දෙල් ලී යි. උළුවස්ස අඩි 10 ක් උසයි. දොරේ අගුලත් සාදා ඇත්තේ ලී වලින් වීම විශේෂත්වයක්. ජනෙල් රාමු සඳහා වල් දෙල් ලී ද, කූරු වලට කිතුල් ලී ද භාවිතා කර තිබෙන අතර, වල්දෙල් සහ කිතුල් ලී භාවිතා කර සාදා ඇති ජනෙල් 7 ක් මෙම වලව්වට අයිතිය.
උළුවස්සක උස කොපමණද?
අඩි 10